b"\n_START_ARTICLE_\nApt\n_START_SECTION_\nGeografija\n_START_PARAGRAPH_\nKraj le\xc5\xbei v jugovzhodni Franciji ob reki Calavon, 53 km jugovzhodno od Avignona.\n_START_SECTION_\nAdministracija\n_START_PARAGRAPH_\nApt je sede\xc5\xbe istoimenskega kantona, v katerega so poleg njegove vklju\xc4\x8dene \xc5\xa1e ob\xc4\x8dine Auribeau, Caseneuve, Castellet, Gargas, Gignac, Lagarde-d'Apt, Rustrel, Saignon, Saint-Martin-de-Castillon, Saint-Saturnin-l\xc3\xa8s-Apt, Viens in Villars z 20.383 prebivalci._NEWLINE_Naselje je prav tako sede\xc5\xbe okro\xc5\xbeja, v katerem se nahajajo kantoni Apt, Bonnieux, Cadenet, Cavaillon, Gordes in Pertuis s 116.644 prebivalci.\n_START_SECTION_\nZgodovina\n_START_PARAGRAPH_\nApt je bil v starem veku sredi\xc5\xa1\xc4\x8de galskega plemena Vulgientes, uni\xc4\x8den pod Rimljani okoli leta 125 pred Kristusom, obnovljen za \xc4\x8dasa Julija Cezarja, ki mu je podelil naslov Apta Julia._NEWLINE_\xc5\xa0kofija Apt je bila ustanovljena \xc5\xbee v 3. stoletju, ukinjena leta 1790 po izbruhu francoske revolucije. Po napadih Langobardov in Saracenov je bil Apt pod provan\xc5\xa1kimi grofi obnovljen, dobil je tudi nove utrdbe._NEWLINE_V Aptu so bili odkriti pomembni rokopisi z glasbo 12. in 13. stoletja (Apt Manuscript, Ivrea Codex). Rokopisi vsebujejo ve\xc4\x8dglasne motete in ma\xc5\xa1e. 9 od 14 motetov francoskega skladatelja Philippa de Vitryja (1291-1361) je zapisano v Ivrejskem kodeksu, zbirki 81-ih skladb, ki datrajo v \xc4\x8das leta 1360._NEWLINE_14. maja 1365 je bil v Aptu sklican koncil, na katerem so se zbrali nad\xc5\xa1kofi in \xc5\xa1kofi iz ju\xc5\xbene Francije."